**Bestyrelsesmøde i Marienlyst Grundejerforening d. 23. maj 2016**

**Formand Finn Bjerre Nielsen**

**Kasserer Peter Sølling-Jørgensen**

**Trine Ferdinand**

**Jan Richter**

**Jørgen Mikkelsen (referent)**

1. **Økonomi**

Resultatet for 2015 og budget 2016 blev gennemgået. Det forelægges på generalforsamlingen den 13. juni 2016. Der er pt. DKK 93.500 i kassen. Alle medlemmer har betalt kontingentet for 1. halvår.

Bestyrelsen har besluttet at opkræve et fast gebyr på 1.000 kroner for udlevering af ejendoms-oplysninger, referater fra grundejerforeningsmøder og generalforsamlingen til diverse ejendoms-mæglere i forbindelse med hussalg. Gebyret er på niveau med andre grundejerforeningers gebyr.

**2. Stadion projekt.**

Formanden har meldt sig ind i gruppen, ’Nyt stadion på Nordre Strandvej’, som er en initiativgruppe, der er imod flytningen af stadion. Indmeldelsen er begrundet i en mulighed for at følge udviklingen. Der er i gruppen taget tilløb til forskellige initiativer, herunder en ’online’ underskriftsindsamling mod kommunens projekt, evt. salg af T-shirts med påtrykt logo. Gruppen mødes pt hver 14. dag, hvor der følges op på seneste nyt og kommende tiltag. Følg med på Facebook under ”Nyt stadion på Ndr. Strandvej”.

Formanden kunne berette, at gruppen har erfaret, at Tennisklubben og Skytteforeningen er indstillet på at flytte over vejen til de eksisterende tennishaller, hvorimod badmintonklubben er modstander af en flytning, hvilket er i strid med oplysningerne fra et møde, som Grundejerforeningen havde med borgmesteren i 2015. Hele projektøkonomien ser ’grumme’ ud, idet beløbet til flytningen og andre tiltag er nu steget til ca. DKK 130 Mio. Alle ved, at kommunale og statslige projekter normalt bliver meget dyre.

Bestyrelsen har stadig svært ved at se, hvordan salg af grunde, fundering og byggemodning af veje m.m. skulle kunne give et provenu, der kan dække omkostningerne til et nyt stadion.

**3. Eng, Lund, Strand**

Stander med hundeposer er flittigt brugt. Det er bestyrelsens opfattelse, at det har hjulpet, idet der sjældent ses animalske ’efterladenskaber’. Poserne er dog dyre (50 øre stykket). En opgørelse viser, at der er brugt 500 stk. på 2½ måned, hvilket bestyrelsen mener er voldsomt og tyder på, at engens/strandens brugere med hunde tager poser, der nok ikke bruges hos os. Bestyrelsen prøver at få kommunen til at sponsere/sætte poser i.

Bestyrelsen mener engen er fin i år. Derfor fastholdes beslutningen om, at der klippes hvert år.

2

Trods et tilsagn fra kommunen om ekstra skraldespand ved bænken i den nordlige ende af engen er der endnu ikke sket noget – kommunen er rykket for 5. gang.

Engen vil i sommer blive besigtiget af Center for Teknik, miljø og klima som bidrager med oplysninger til Naturdatabasen i Danmarks naturportal. Områdets plantesammensætning skal opdateres.

**4. Kystsikring.**

Marienlyst Hotel har en ansøgning om et større kystsikringsprojekt liggende hos Kystdirektoratet vedrørende en stor badebro/promenade. Status er ukendt.

**5. Port, Vej.**

Byrådet har valgt at dispensere fra loven om parkeringen i rabatten. Således kan vi nu som tidligere også parkere i rabatten.

De to rådne popler skal fældes, da de er farlige. Fældningen foretages inden efteråret, når fuglerederne er tømt.

**6. Lokalområdet**

Idet udbygningen af hotellet ikke medfører pilotering, er den af bestyrelsen tidligere foreslåede fotografering af vore huse blevet aflyst.

**7. Hjemmesiden**

Domænet, Nationernes Alle (uden bindestreg) synes ledig. Bestyrelsen vil se på, om vi kan købe det.

**8. EVT.**

Fredag 17. juni er der Minitriatlon og den 19. juni Halv Ironman, hvorfor tilkørslen til vores vej lukkes. Ndr. Strandvej til vores område er således lukket:

Fredag d. 17 juni kl. 17 – 21

Søndag d. 19 juni kl. 07 – 15.30

Yderligere information herom på Kommunens hjemmeside.

Næste bestyrelsesmøde holdes mandag den 29. august kl 19.30 hos Peter i no 15.

Generalforsamlingen afholdes mandag den 13. juni kl 19.30 på Marienlyst Badehotel.